Talaso slėnis
Talaso slėnis (kirg. Талас өрөөнү) – tarpukalnių slėnis Kirgizijoje, šiauriniame Tianšanyje, tarp Kirgizijos kalnagūbrio (šiaurėje) ir Talaso Alatau (pietuose). Driekiasi iš rytų į vakarus ~250 km. Būdingas aukštis – 600–2000 m. Slėniu teka Talaso upė, sudarytas Kirovo tvenkinys. Būdingas pusdykumių kraštovaizdis. Talaso slėnyje įsikūrę dauguma Talaso srities gyventojų, čia yra Talaso miestas.